CELEX: 22013D0086
Language: lt
Date: 1367539200000
Title: 2013 m. gegužės 3 d. EEE jungtinio komiteto sprendimas Nr. 86/2013, kuriuo iš dalies keičiamas EEE susitarimo XII priedas (Laisvas kapitalo judėjimas)

31.10.2013   
            
            
               LT
            
            
               Europos Sąjungos oficialusis leidinys
            
            
               L 291/51
            
         EEE JUNGTINIO KOMITETO SPRENDIMAS
   Nr. 86/2013
   2013 m. gegužės 3 d.
   kuriuo iš dalies keičiamas EEE susitarimo XII priedas (Laisvas kapitalo judėjimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2009 m. rugsėjo 16 d. Europos Parlamento ir Tarybos reglamentas (EB) Nr. 924/2009 dėl tarptautinių mokėjimų Bendrijoje, panaikinantis Reglamentą (EB) Nr. 2560/2001 (1);
            
         
               (2)
            
            
               į EEE susitarimą turi būti įtrauktas 2012 m. kovo 14 d. Europos Parlamento ir Tarybos reglamentas (ES) Nr. 260/2012, kuriuo nustatomi kredito pervedimų ir tiesioginio debeto operacijų eurais techniniai ir komerciniai reikalavimai ir iš dalies keičiamas Reglamentas (EB) Nr. 924/2009 (2);
            
         
               (3)
            
            
               todėl EEE susitarimo XII priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XII priedas iš dalies keičiamas taip:
   
               1.
            
            
               3 punkto (Europos Parlamento ir Tarybos reglamentas (EB) Nr. 2560/2001) tekstas pakeičiamas taip:
               „32009 R 0924: 2009 m. rugsėjo 16 d. Europos Parlamento ir Tarybos reglamentas (EB) Nr. 924/2009 dėl tarptautinių mokėjimų Bendrijoje, panaikinantis Reglamentą (EB) Nr. 2560/2001 (OL L 266, 2009 10 9, p. 11), su pakeitimais, padarytais:
               
                           —
                        
                        
                           
                              32012 R 0260: 2012 m. kovo 14 d. Europos Parlamento ir Tarybos reglamentu (ES) Nr. 260/2012 (OL L 94, 2012 3 30, p. 22).
                        
                     Reglamento nuostatos šio susitarimo tikslais pritaikomos taip:
               2 straipsnio 12 dalis išdėstoma taip:
               
                  „Labai maža įmonė – įmonė, kuri mokėjimo paslaugų sutarties sudarymo metu yra bet koks ūkinę veiklą vykdantis subjektas, nepaisant jo teisinio statuso. Tai visų pirma apima savarankiškai dirbančius asmenis ir šeimos įmones, vykdančius amatų ar kitokią veiklą, ir partnerystės organizacijas arba asociacijas, reguliariai vykdančias ūkinę veiklą. Į labai mažų, mažųjų ir vidutinių įmonių (MVĮ) kategoriją patenka įmonės, kuriose dirba mažiau negu 250 darbuotojų ir kurių metinė apyvarta neviršija 50 mln. EUR, ir (arba) bendras metinis balansas neviršija 43 mln. EUR. MVĮ kategorijai priskiriama labai maža įmonė apibrėžiama kaip įmonė, kurioje dirba mažiau kaip 10 darbuotojų ir kurios metinė apyvarta ir (arba) metinis balansas neviršija 2 mln. EUR.“;“
               
            
         
               2.
            
            
               Po 3 punkto (Europos Parlamento ir Tarybos reglamentas (EB) Nr. 924/2009) įterpiama:
               
                           „3a.
                        
                        
                           
                              32012 R 0260: 2012 m. kovo 14 d. Europos Parlamento ir Tarybos reglamentas (ES) Nr. 260/2012, kuriuo nustatomi kredito pervedimų ir tiesioginio debeto operacijų eurais techniniai ir komerciniai reikalavimai ir iš dalies keičiamas Reglamentas (EB) Nr. 924/2009 (OL L 94, 2013 3 30, p. 22).
                           Reglamento nuostatos šio susitarimo tikslais pritaikomos taip:
                           2 straipsnio 23 dalis išdėstoma taip:
                           „Labai maža įmonė – įmonė, kuri mokėjimo paslaugų sutarties sudarymo metu yra bet koks ūkinę veiklą vykdantis subjektas, nepaisant jo teisinio statuso. Tai visų pirma apima savarankiškai dirbančius asmenis ir šeimos įmones, vykdančius amatų ar kitokią veiklą, ir partnerystės organizacijas arba asociacijas, reguliariai vykdančias ūkinę veiklą. Į labai mažų, mažųjų ir vidutinių įmonių (MVĮ) kategoriją patenka įmonės, kuriose dirba mažiau negu 250 darbuotojų ir kurių metinė apyvarta neviršija 50 mln. EUR, ir (arba) bendras metinis balansas neviršija 43 mln. EUR. MVĮ kategorijai priskiriama labai maža įmonė apibrėžiama kaip įmonė, kurioje dirba mažiau kaip 10 darbuotojų ir kurios metinė apyvarta ir (arba) metinis balansas neviršija 2 mln. EUR“.“
                        
                     
         2 straipsnis
   
      Europos Sąjungos oficialiojo leidinio EEE priede skelbtinų reglamentų (EB) Nr. 924/2009 ir (ES) Nr. 260/2012 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. gegužės 4 d., jei buvo pateikti visi pranešimai pagal EEE susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gegužės 3 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 266, 2009 10 9, p. 11.
   
      (2)  OL L 94, 2012 3 30, p. 22.
   
      (3)  Konstituciniai reikalavimai nurodyti.